Francisco de Assisi

Si Giovanni di Pietro di Bernardone (c. 1181 – 3 October 1226), mas bantog sa pangaran na Francisco de Assisi Plantilya:Post-nominal styles, sarong Italyanong mistiko asin Prayleng Katoliko na iyo an nagtugdas kan orden relihiyoso kan mga Franciscano. Siya nagkainspirasyon na magbuhay bilang sarong asetiko sa paglibot-libot niya bilang predikador. Saro sa inoonrang gayong pigura sa Kristyandad, Si Francisco pigkanonisar ni Papa Gregorio IX kan 16 Hulyo 1228. Siya parati piglaladawan bilang sarong pigura naka-abitong kayumanggi na may lubid nakasa'long sa habayan niya, na an lubid may tolong botngol nagrerepresentar na simbolo kan tolong birtud na pinangakoan sa Orden: katiosan, kabinian asin pagtubod sa nakakalangkaw. Kan 1219, nagpaEhipto siya sa paghigowa na makumbertir niya an sultan al-Kamil asin matapos na logod an siriplingan sa Ikalimang KrusadaIkalimang Krusada]]. Kan 1223, siya an naghimo magkaigwa nin Buhay na Kamundagan ni Kristo sa taonan na selebrasyon nin Pasko sa Greccio. Susog sa tradisyon Kristiyano, kan 1224 si Francisco bigla' nagkaigwa nin estigmas durante kan aparisyon nin Serafinikong anghel sa extasis relihiyoso. Siya pigpundar an panlalaking Orden nin Prayleng Menor, an pambabaeng Orden ni Santa Clara, an Ikatolong Orden ni San Francisco asin an Custodio de Tierra Santa. Kan an saiyang komunidad naawtorisar na ni Papa Innocente III, siya nag'atras na sa mga eksternal na mga kasibotan. Toltolan